**Ромаданов К.Ю. – Коми Республикаса Юралысьöс вежысь, веськöдлö Коми Республикаса олöмö пöртысь власьт органъяслöн уджöн, видзöдö налöн удж бöрся, сетö налы поручениеяс татшöм юалöмъяс кузя:**

1) «Дзоньвидзалун», «Велöдöм» медколана национальнöй проектъяс олöмö пöртöм;

2) Коми Республикаса йöзлысь дзоньвидзалун видзöмын да отсöг сетöмын стратегическöй сöвмöдан концепция дасьтöм да бурмöдöм;

3) Коми Республикаын архив фондъяс да архив юкöнын государственнöй политика олöмö пöртöм;

4) социальнöй, демографическöй политика, социальнöй гарантияяс система, пенсияöн могмöдöм, олысьяслы кокньöдъяс да мынтöмъяс, социальнöй отсöг сетöм, социальнöя дорйöм да социальнöя могмöдöм;

5) йöзлысь дзоньвидзалун видзöм;

6) подув велöдöм да уджсикасö велöдöм;

7) том йöзлöн государственнöй политика;

8) мортöс ёнмöдöм, спорт;

9) электричество да шоныд энергия вылö тарифъясöн государствосянь веськöдлöм;

10) Россия Федерацияса субъектъяслöн олöмö пöртысь власьт органъяслöн компетенцияын право торкалöмысь öлöдöм, сы лыдын тыр арлыдтöмъяслысь дöзьöртöмлун да право торкалöм öлöдöм;

11) наркотик средствоясöн, психотропнöй веществоясöн да оланпас торкöмöн наöн вöдитчöмлы паныд удж нуöдöм;

12) культура да республиканскöй тöдчанлуна культураса озырлун объектъяс видзöм.

Вынсьöдöма Коми Республикаса Юралысьлöн 2010 во урасьöм тöлысь 27 лунся 140-р №-а тшöктöмöн (1 №-а содтöд)

**Отпускалiгöн, командировка дырйи, висигöн Коми Республикаса Юралысьöс вежысьяслöн могъяс серти юалöмъяс кузя удж нуöдан пöрадок.**

Коми Республикаса Юралысьлöн 2010 во урасьöм тöлысь 27 лунся 140-р №-а тшöктöмöн вынсьöдöм Коми Республикаса Юралысьöс Медводдза вежысь да Коми Республикаса Юралысьöс вежысьяс костын уджмогъяс юклöм серти Коми Республикаса Юралысьöс лöсялана вежысьлöн отпускалiгöн, командировка дырйи, висигöн сылысь юалöмъяссö решитöны татшöм пöрадок серти:

сійö могъяссö, кутшöмъясöс индöма Коми Республикаса Юралысьöс вежысь К.Ю.Ромадановлы, видлалö Коми Республикаса Юралысьöс Медводдза вежысь Чернов А.Л., а кор сiйö абу – Коми Республикаса Юралысьöс вежысь Буров А.А.

Вынсьöдöма Коми Республикаса Юралысьлöн 2010 во урасьöм тöлысь 27 лунся 140-р №-а тшöктöмöн (3 №-а содтöд).

1890 пас